Sacrosancte ecclesie Dei infra muros Matisconis fundate, in honore Beati Vincentii dicate. Ego Fromaldus dono in communione fratrum Domino ibidem servientium, pro remedio animarum patris et matris mee fratrumque meorum ac sororum et pro mea, omnem hereditatem meam queque michi per eos pervenit; quecumque conjacent in episcopatu Matisconensi. Et quamcumque quietam habeo et quamcumque alicui per rectum querelo, similiter servos et ancillas quos habeo vel quos querelo, excepto unum mansum in villa Perroy situm quem dedi filiis Raterii propter tortitudinem quam michi Cluniacenses monachi inde faciebant; hec omnia supradenominata concedo supradicte ecclesie clerisque in Domino ibidem servientibus presentibus atque futuris post decessum meum, ad presens vero reddo eis investituram pro his. Unum mansum, in villa Uriniaci jacentem, cum viriariis ad se pertinentibus et cum servitiis que debet, et Crayum, cum prato Fradesii cui est superpositum, et quicquid in Miliaco habeo vel quicquid ibi per rectum querelo. Dono etiam sibi unum mansum in villa........